آمریکا پرزیدنتی دونالد ترامپ، "سلاحلانما یاریشینی" دوردورماق اوچون چین دؤولت باشقانی شی جینپینگ و روسیا پرزیدنتی ولادیمیر پوتینیله بیر آرایا گله بیله‌جگینی دئدی.
ترامپ، تویتر حسابین‌دان "سلاحلانما یاریشینا" دایر آچیقلامالار وئردی.
ترامپ،
"گله‌جک بیر زامان‌دا دؤولت باشقانی شی و دؤولت باشقانی پوتین و من بیر آرایا گلیب بو بؤیوک و راحاتسیز ائدیجی سلاح یاریشینی معنالی بیر شکیل‌ده دوردورماغی دانیشاجاغیمیزدان آرخایینام. آمریکا بو ایل (بو یاریشا)  ۷۱۶ میلیارد دلار خرجله‌دی. دلی‌لیک! " ایفاده‌لرینی ایشلتدی.
بیر چوخ آچیقلاماسین‌دا آمریکا اوردوسونون بؤیوکلویو و گوجون‌دن بحث ائد‌ن و اؤز حکومتینین اوردویا ان چوخ بودجه آییران یؤنتیم اولدوغونو دیله گتیه‌ن ترامپین بو دگرلندیرمه‌سی، آمریکان مئدیاسین‌دا فرق‌لی تپکیلره یول آچدی.
بعضی خبرلرده ترامپین مئساژینین "گرچکچی" اولمادیغی و باشقانین حربی بیر استراتژییه صاحب اولمادیغی ایر‌لی سورولدو.
دیگر طرف‌دن، آمریکا ساوونما باخانی جیمز متیسه، ترامپین آچیقلامالاری سوروشولدو.
متیس، ترامپین پایلاشینلارینی گؤرمه‌دیگینی دئدی و یوروملاماقدان چکیندی.
پنتاگونون ۲۰۱۹ مالی ایلی بودجه‌سی ۷۱۷ میلیارد دلار اولاراق معین ائدیلمیش و آمریکا پرزیدنتی ترامپ طرفین‌دن تصدیق اولونموشدو.
